สัวสดีค่ะ คุณ ปกติเป็นคนที่ประจำเดือนมาไม่สม่ำเสมอค่ะ ประจำเดือนไม่มานานที่สุด 4 เดือนเมื่อช่วงต้นปีที่แล้ว ต่อมาก็มา 1-2 เดือนครั้งอาการคือ1. ประจำเดือนไม่มา 2 เดือนกว่า2.คัดหน้าอกมาก โดนไม่ได้เลย ทั้งสองข้าง หัวนมแข็งและใหญ่ขึ้น มีอาการประมาณ1เดือน3.สิวขึ้นเคยตรวจหลังจากประจำเดือนหายไป1เดือน ไม่ได้ท้อง แต่ตอนนั้นยังไม่มีอาการคัดหน้าอก
สวัสดีค่ะ การที่ประจำเดือนมาไม่สม่ำเสมอ หรือมีเลือดออกผิดปกติ จากที่ควรจะเป็น คือ สรอบเดือนตามปกติคือ มาทุก 24-38 วัน โดยที่จำนวนวันเฉลี่ย 4-8 วัน ปริมาณเลือดประจำเดือน 3-4 ผืนผ้าอนามัยต่อวัน ดังนั้นการที่มีลักษณะที่แตกต่างไปจากนี้ อาจเป็นเลือดที่ออกผิดปกติ ที่ไม่ใช่ประจำเดือนค่ะถ้าผู้หญิงที่อายุน้อย อาจมีได้บ้างที่รอบเดือน ห่างออกจากปกติ เเต่ถ้าก่อนหน้านี้รอบประจำเดือนมาตรงรอบตลอด เเล้วมีการห่างออก อาจต้องหาสาเหตุเช่นกันค่ะถ้ามีเพศสัมพันธ์ (ที่มีความเสี่ยงต่อการตั้งครรภ์) อาจต้องตรวจปัสสาวะเพื่อดูการตั้งครรภ์ก่อนค่ะหรือ ถ้ามีการใช้ยาฮอร์โมน หรือ ยาคุมกำเนิด ในช่วงการใช้งาน เดือนเเรกๆ อาจเป็นสาเหตุที่ทำให้เลือดออกผิดปกติได้ค่ะ นอกจากนี้ สาเหตุอื่นๆ เช่น-การไม่ตกไข่ (Anovulation) สามารถเกิดได้ในคนอายุน้อย เนื่องจากเป็นช่วงที่มีการปรับระบบฮอร์โมนในร่างกายค่ะ หรือ การที่มีน้ำหนักตัวมาก ผมดก ผิวมัน สิวเยอะ หรือการที่มีฮอร์โมนเพศชายเยอะ ทำให้กระทบต่อการตกไข่ดังนั้น ส่วนมาก ประจำเดือน เกิดจากการที่ระบบฮอร์โมนภายนร่างกายสมบูรณ์ มีการตกไข่ จึงจะทำให้รอบเดือนมาตามรอบ บางครั้งสามารถแปรปรวนได้ นอกเหนือจากสาเหตุข้างต้น ยังสามารถเกิดได้จากการที่มีภาวะเครียด ออกกำลังกายหักโหม น้ำหนักตัวเพิ่มมากขึ้น พักผ่อนไม่เพียงพอ ฮอร์โมนไทรอยด์ หรือโปรเเลคตินผิดปกติเเนะนำให้มาพบสูตินรีเเพทย์ค่ะ เพื่อหาสาเหตุอย่างละเอียดส่วนอาการคัดตึงเต้านม เป็นอาการที่สัมพันธ์กับการเปลี่ยนเเปลงฮอร์โมน หรือ อาการก่อนมีประจำเดือนได้ค่ะ เเต่ควรตรวจยืนยันว่าไม่มีตั้งครรภ์ โดยการตรวจปัสสาวะซ้ำอีกครั้งค่ะ